Z A P I S N I K

33. sjednice Vijeća Mjesnog odbora „Kralj Zvonimir“, održane u srijedu, 24. srpnja 2024. s početkom u 08:30 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Sven Gale, Vesna Henigman, Tomislav Jurkić i Neven Saks 
Nenazočan član: Jakša Baždar

Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 4 od ukupno 5 članova Vijeća Mjesnog odbora „Kralj Zvonimir“ kojima je mandat u tijeku te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 32. sjednice. Zapisnik je jednoglasno prihvaćen. 

Prije početka Sjednice predsjednica predlaže da 1. točka Dnevnog reda bude Analiza realizacije planiranih komunalnih aktivnosti a Prijedlog prioriteta za Plan komunalnih aktivnosti 3. točka.

Vijeće jednoglasno donosi sljedeći 

DNEVNI RED:
[bookmark: _Hlk115087749]       
1. Analiza realizacije planiranih komunalnih aktivnosti
1. Komunikacija s Gradskom četvrti Donji grad
1. Prijedlog prioriteta za Plan komunalnih aktivnosti Gradske četvrti Donji grad za 2025. - donošenje 
1. Pitanja, prijedlozi i obavijesti


Ad. 1. Analiza realizacije planiranih komunalnih aktivnosti

Predsjednica Vijeća otvara raspravu.
U raspravi sudjeluju svi članovi Vijeća.

Članovi Vijeća Mjesnog odbora „Kralj Zvonimir“ suglasni su da predsjednica za slijedeću sjednicu pripremi izvješće o realizaciji planiranih komunalnih aktivnosti od početka rada Vijeća Mjesnog odbora „Kralj Zvonimir“. Izvješće će služiti kao podloga za kvalitetno planiranje prioritetnih komunalnih aktivnosti u daljnjem radu Vijeća Mjesnog odbora „Kralj Zvonimir“.


Ad. 2. Komunikacija s Gradskom četvrti Donji grad

Predsjednica Vijeća otvara raspravu.
U raspravi sudjeluju svi članovi Vijeća.

Članovi Vijeća Mjesnog odbora „Kralj Zvonimir“ suglasni su da komunikacija s Gradskom četvrti Donji grad treba biti intenzivirana i transparentnija. Za učinkovitiju suradnju zadužuju predsjednicu.


Ad. 3. Prijedlog prioriteta za Plan komunalnih aktivnosti Gradske četvrti Donji grad za 2025. - donošenje 

Predsjednica podsjeća članove Vijeća Mjesnog odbora „Kralj Zvonimir“ da je ovo druga sjednica na temu Plana komunalnih aktivnosti na kojoj se trebaju predlagati prioriteti za Plan komunalnih aktivnosti Gradske četvrti Donji grad za 2025. g. Članovi Vijeća Mjesnog odbora „Kralj Zvonimir“ suglasni su da im za donošenje Plana komunalnih aktivnosti treba izvješće o realizaciji planiranih komunalnih aktivnosti od početka rada Vijeća Mjesnog odbora „Kralj Zvonimir“. Zadužuju predsjednicu da isti pripremi za slijedeću sjednicu.


Ad. 4. Pitanja, prijedlozi i obavijesti Vijeća Mjesnog odbora „Kralj Zvonimir“

Tomislav Jurkić i Neven Saks postavljaju pitanje koliko članova ima Vijeće Mjesnog odbora „Kralj Zvonimir“. Ne slažu se da se u zapisniku vodi da Vijeće Mjesnog odbora „Kralj Zvonimir“ ima sedam članova te traže pisano pojašnjenje nadležne službe koliko članova trenutno ima Vijeće Mjesnog odbora „Kralj Zvonimir“.

Članovi Vijeća izražavaju nezadovoljstvo što predsjednica nema lozinku za otvaranje elektroničke pošte Mjesnog odbora „Kralj Zvonimir“ te ponavljaju zahtjev da o sadržaju svakog e-maila adresiranog na Mjesni odbor „Kralj Zvonimir“ budu informirani u realnom vremenu.

